****

**V I L J A N D I L I N N**

**LINNAVOLIKOGU**

**HARIDUSKOMISJONI**

**KOOSOLEKU PROTOKOLL**

Viljandi 20. november 2023 nr 1-9/23/21

Algus kell 16.00, lõpp kell 16.43

**Koosolekut juhatas** Juhan-Mart Salumäe

**Protokollis** Maria Kuldkepp

**Võtsid osa liikmed:** Marje Aavik, Janika Gedvil, Kati Kivja, Griseldis Künnapuu, Harri Künnapuu, Allan Praats (Teams), Priit Pramann (Teams), Juhan-Mart Salumäe, Külli Salumäe, Aavo Soopa, Lii Susi, Margit Suurmets (Teams)

**Puudujaid ei olnud**

**Asendusliikmed:** Kert Kärner, Jaak Pihlak

**Koosolekul viibisid:** rahandusameti juhataja Kadri Kütt, abilinnapea Kalvi Märtin, linnavolikogu liige Jane Särg (Teams), haridus- ja kultuuriameti juhataja Tiivi Tiido, linnapea Madis Timpson

Koosolek toimus füüsiliselt raekojas ja elektrooniliselt Microsoft Teamsi vahendusel.

Komisjoni juhataja tegi ettepaneku arutada päevakorda teises järjekorras. Vahetada 1. ja 2. punkti ning vahetada 3. ja 4. punkti järjekord päevakorras.

Komisjon kinnitas päevakorra

**PÄEVAKORD:**

1. Viljandi Linnavolikogu 25.01.2012 määruse nr 107 „Viljandi Spordikeskuse põhimääruse kinnitamine“ kehtetuks tunnistamine (2023/209)

2. Viljandi linna 2023. aasta II lisaeelarve (2023/207)

3. Aqva Spa kiri

4. Seisukoht Vabariigi Valitsuse korralduse „Viljandi muinsuskaitseala kaitsekord“ eelnõule (2023/212)

5. Komisjonide ja volikogu 2024. aasta töögraafik

6. Muud küsimused

**PÄEVAKORRAPUNKT NR 1**

**Viljandi Linnavolikogu 25.01.2012 määruse nr 107 „Viljandi Spordikeskuse põhimääruse kinnitamine“ kehtetuks tunnistamine (2023/209)**

**KUULATI:**

T. Tiido – eelnõu eesmärk on Viljandi Spordikeskuse põhimääruse kehtetuks tunnistamine, et põhimäärusesse saaks sisse viia vajalikke muudatusi.

Koosoleku juhataja tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Viljandi Linnavolikogu 25.01.2012 määruse nr 107 „Viljandi Spordikeskuse põhimääruse kinnitamine“ kehtetuks tunnistamine (2023/209)“.

**P. Pramann** (Teams) liitus peale 1. päevakorrapunkti.

**PÄEVAKORRAPUNKT NR 2**

**Viljandi linna 2023. aasta II lisaeelarve (2023/207)**

**KUULATI:**

K. Kütt ja M. Timpson - Viljandi linnavalitsus on koostanud 2023. aasta II lisaeelarve eelnõu, millega muudetakse sihtrahasid ja omatulude eelarveid, samuti tõstetakse summasid eelarveridadel ringi ning korrigeeritakse põhitegevuse ja investeerimistegevuse kulude summasid. Tulude ja kulude mahtude muudatused on võrdselt -99 813 eurot.

Koosoleku juhataja pani eelnõu toetamise hääletusele.

**Hääletati:**

12 poolt, keegi ei olnud erapooletu ega vastu.

**OTSUSTATI:**

Toetada eelnõu „Viljandi linna 2023. aasta II lisaeelarve (2023/207)“.

**PÄEVAKORRAPUNKT NR 3**

**Aqva Spa kiri**

**KUULATI:**

M. Timpson – Viljandi linna ja Viljandi valla esindajate poolt on koostatud kiri Aqva Spa esindajatele. Kiri sisaldab Viljandi linna ja Viljandi valla, kui Tellijate poolt nõudmisi ja tingimusi, mida peaks Aqva Spa kui Teenuseosutaja täitma. Seatud tingimused ja nõudmised annavad Tellijale kindlustunde, et Teenuseosutaja on huvitatud oma lepinguliste kohustuste täitmisest.

Parandusettepanek: lisada kirja neljandas lõigus, esimeses lauses sõna „toodud“.

**OTSUSTATI:**

Informatsioon võtta teadmiseks. Komisjon toetas parandusettepanekut.

**PÄEVAKORRAPUNKT NR 4**

**Seisukoht Vabariigi Valitsuse korralduse „Viljandi muinsuskaitseala kaitsekord“ eelnõule (2023/212)**

**KUULATI:**

K. Märtin –eelnõu eesmärk on anda Viljandi Linnavolikogu poolt seisukoht Muinsuskaitseameti poolt koostatud Vabariigi Valitsuse korralduse „Viljandi muinsuskaitseala kaitsekord“ eelnõule.

Koosoleku juhataja tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Seisukoht Vabariigi Valitsuse korralduse „Viljandi muinsuskaitseala kaitsekord“ eelnõule (2023/212)“.

**PÄEVAKORRAPUNKT NR 5**

**Komisjonide ja volikogu 2024. aasta töögraafik**

**KUULATI:**

J.-M. Salumäe – on koostatud 2024. aasta volikogu ja komisjonide töögraafik.

**OTSUSTATI:**

Komisjon kiitis heaks 2024. aasta töögraafiku.

**PÄEVAKORRAPUNKT NR 6**

**Muud küsimused**

**KUULATI:**

J.-M. Salumäe – järgmisel kohtumisel on vajalik jagada projektitoetusi, seetõttu oleks komisjonil parem mitte pidada koosolekut Karlssoni lasteaias ja Teamsi vahendusel. Eelistatud oleks füüsiliselt kohale tulemine raekoja saali.

**OTSUSTATI:**

Võtta informatsioon teadmiseks.

Komisjon nõustus ettepanekuga.

(allkirjastatud digitaalselt) (allkirjastatud digitaalselt)

Juhan-Mart Salumäe Maria Kuldkepp

koosoleku juhataja protokollija